Søppel på villspor i skispor

En diger søppelbil kjøre seg fast i skiløypa mellom Tryvann og Skjennungen torsdag. Slik forklarer sjefen i Veireno dette bildet.

Skiløpere i en av Nordmarkas mest sentrale skiløyper fikk seg en aldri så liten overraskelse torsdag ettermiddag. Kaja Korsvold, Aftenposten

10. nov. 2016 15:37 Sist oppdatert 14. desember 2016

Veireno har nylig tatt over avfallshentingen i Oslo, og det har vært utfordringer i oppstarten med at avfall har hopet seg opp i og rundt kasser og containere.

Torsdag ble det ifølge Aftenpostens reporter på stedet dårlig stemning hos flere skiløpere da en av selskapets digre biler satte seg fast på tvers i hovedløypen mellom Tryvann og Skjennungstua.

Vår skigående reporter kan fortelle at mange skiløpere var sinte og ga uttrykk for at de ikke syntes noe særlig om at digre biler kjører i skiløypene.

LES OGSÅ: Foreløpig har Renovasjonsetaten ikke åpnet for å gi kompensasjon til dem som ikke har fått renovasjonstjenesten de betaler for.

Renovasjonsetaten har ingen kommentarer til bilen som åpenbart er på villspor, og henviser til Veireno.

Slik forklarer Jonny Enger, daglig leder i Veireno det som skjedde.

– Sjåføren kjørte den ruten han kjører hele tiden. Det han ikke var informert om var at det som vanligvis er en skogsbilvei nå er gjort om til skiløype. Da han oppdaget dette, var det for sent, sier Enger til Aftenposten.

Ifølge Enger er bilen nå fjernet og han opplyser at sjåføren kommer til å ta en annen rute neste gang.

Det er en tøff jobb å hente avfall , selv på brøytede veier.

Veireno fikk en dårlig start